Document ID: /roh_data/filtered/fineweb-2-filterrobots_roh.jsonl.gz/8525

Ella ha bandunà l'academia, perquai ch'ella chattava ch'i vegniva analisà memia blers texts vegls, empè da sa deditgar a temas actuals da la politica da linguas. Dentant è ella scheffa da la secziun navigaziun tar l'Uffizi federal da traffic e responsabla per tut quai che ha da far cun bartgas en Svizra.
Ma ch'ella è insumma arrivada en questa posiziun è atgnamain in cas che ha da far cun sias bunas conuschientschas da linguas latinas. E cun sia fascinaziun per maschinas. E per tecnica. Cun la dretga tecnica, èsi numnadamain bler pli simpel da vegnir a l'arrivada, di Barbla Etter, il giast da quest Profil. Saja quai la tecnica sin la pista da passlung u quella dals motors da las bartgas da commerzi.